Suomen Kansallisbaletti

Suomen Kansallisbaletti on Suomen ainoa ammatillinen täysimittainen balettiryhmä. Suomalainen baletti perustettiin vuonna 1922. Se toimii Suomen Kansallisoopperan yhteydessä Helsingin Töölönlahdella. Vuonna 2021 Kansallisbaletissa oli 76 tanssijaa, jotka edustivat 21 eri kansalaisuutta. Kansallisbaletin taiteellisena johtajana on elokuusta 2018 alkaen toiminut ruotsalainen Madeleine Onne.

Tanssijat 2021

Tähtitanssijat 
 Salla Eerola
 Michal Krčmář
 Tiina Myllymäki
 Sergei Popov
 Samuli Poutanen
 Nicholas Ziegler

Ensitanssijat 
 Ilja Bolotov
 Linda Haakana
 Hanako Matsune
 Florian Modan
 Edita Raušerová
 Abigail Sheppard
 Jani Talo
 Jun Xia

1. solistitanssijat 
 Zhiyao Chen
 Alfio Drago
 Henry Grey
 Elena Ilyina
 Antti Keinänen
 Violetta Keller
 Rebecca King
 Johan Pakkanen
 Tuukka Piitulainen
 Lucie Rákosníková
 Jonathan Rodrigues
 Terhi Talo

2. solistitanssijat
 Shunsuke Arimizu
 Xiaoyu He
 Mai Komori
 Nikolas Koskivirta
 Miao Miao Liu
 Sari Stenholm

Tanssijat 

 Angelos Antoniou
 Evaldas Bielinis
 Vilhelm Bjersér
 Federico Bruccoleri
 Thomas Brun
 Stefania Cardaci-Krčmář 
 Kamill Ariston Chudoba
 Juntaro Coste
 Hatice Çağla Ertürk
 Sofia Gustafsson
 Nao Harada

 Sari Ikonen
 Lucas Jerkander
 Kailey Kaba
 Hye Ji Kang
 Linas Kavaliauskas
 Seo Yeun Kim
 Aapo Kokkonen
 Iga Krata
 Vanessa Lai
 Phoebe Liggins
 Francesca Loi

 Viola Länsivuori
 Giuseppe Martino
 Yuka Masumoto
 Aino Matikka
 Jevgenija Modan
 Ville Mäki
 Elvis Nudo
 Martin Nudo
 Edoardo Pavoni
 Valeria Quintana
 Heidi Salminen

 Sara Saviola
 Emilia Števik
 Samuel Števik
 Maria Tamminen
 Emrecan Taniş
 Claire Teisseyre
 Benjamin Thomas
 Hasan Topçuoğlu
 Martina Verbeni
 Vanessa Vestita
 Yosef Zorfaty

Kansallisbaletin historiaa 
Kansallisbaletin johdossa ovat olleet muun muassa George Gé, Alexander Saxelin, Irina Hudova (1972–1973) ja Doris Laine (1984–1992).

Jorma Uotisen kausi 1992–2001 

Jorma Uotinen valittiin Kansallisbaletin johtajaksi vuonna 1990. Hän kuitenkin aloitti johtajana vasta tammikuussa 1992.  Uotisen kauden avasi John Neumeierin Kuten haluatte. Uotisen kauden aikana tapahtui Kansallisbaletin odotettu muutto Aleksanterin teatterista uuteen Oopperataloon Töölönlahdelle. Uuden talon avajaisia vietettiin marraskuussa 1993. Vuonna 1997 Kansallisoopperan säätiö päätti jatkaa Uotisen kautta vuoteen 2001.

Dinna Bjørnin kausi 2001–2008 
Uotisen seuraajaksi valittiin vuonna 2000 tanskalainen Dinna Bjørn, joka aloitti tehtävässä elokuussa 2001. Bjørn siirtyi Suomen kansallisbalettiin Norjan kansallisbaletista, jonka johtajana hän oli ollut 11 vuotta. 

Dinna! – Suuri jäähyväisgaala järjesttiin Kansallisbaletissa 30. toukokuuta 2008. Gaalassa esitettiin Björnin seitsemänvuotisen kauden otteita muun muassa Jean Sibeliuksen säveltämästä teoksesta Andante festivo, Sergei Prokofjevin baletista Tuhkimosta, Jorma Elon teoksesta Offcore ja August Bournonvillen baletista Napoli.

Kenneth Greven kausi 2008–2018 
Tanskalainen Kenneth Greve aloitti Suomen Kansallisbaletin taiteellisena johtajana vuonna 2008. Kansallisoopperan säätiön hallitus perusteli valintaansa Greven vahvalla klassisen baletin tuntemuksella ja kokemuksella nykytanssista sekä hänen erinomaisilla kansainvälisillä kontaktiverkostoillaan.

Greven alun perin Prahan baletille tekemä versio Joutsenlammesta esitettiin Kansallisbaletissa syksyllä 2009. Vuonna 2010 Kansallisbaletissa ensi-iltansa sai Greven luoma baletti Scheherazade. Samana vuonna osa Kansallisbaletin tanssijoista kritisoi Ylen jutussa Greveä tanssijoiden ylikuormittamisesta. Jutun tanssijat kertoivat sairauslomapäiviensä kaksinkertaistuneen vuotta aiemmasta. He kuvailivat Greven johtamistyyliä mielivaltaiseksi ja oikukkaaksi. Kansallisoopperan ja -baletin silloinen pääjohtaja Päivi Kärkkäinen kertoi keskustelleensa Greven kanssa hänen johtamistyylistään. Vuonna 2010 keskustelua herätti huoli suomalaisten tanssijoiden työllistymisestä Kansallisbaletissa. Greven mukaan tanssijat valittiin nimenomaan taitojen eikä kansalaisuuden perusteella. Kansallisbaletin entinen johtaja Jorma Uotinen toivoi taloon lisää suomalaisia tanssijoita. Vuonna 2014 alle puolet Kansallisbaletin tanssijoista oli Ylen mukaan suomalaisia.  

Vuonna 2012 ensi-iltansa sai Greven luoma kokoillan baletti Lumikuningatar, joka oli sekä yleisö- että arvostelumenestys. Se oli vuosikymmeniin ensimmäinen Suomen Kansallisbaletille tehty kotimainen kokoillan balettiteos. 

Vuonna 2013 Greven sopimusta taiteellisena johtajana jatkettiin vuoteen 2018. Kansallisoopperan säätiön hallituksen mukaan Greven kaudella yleisön kiinnostus balettia kohtaan oli pysynyt korkealla ja Kansallisbaletin taiteellinen taso oli noussut.

Grven kauden viimeinen kantaesitysteos oli vuonna 2017 ensi-iltansa sai Greven teos Kalevanmaa, joka oli osa virallista Suomi 100 -juhlavuoden ohjelmistoa.

Maaliskuussa 2018 seitsemän Kansallisbaletin tanssijaa kertoi Helsingin Sanomien jutussa Greven epäasiallisesta käytöksestä. Tanssijat syyttivät Greveä vuosia jatkuneesta kiusaamisesta, manipuloinnista, koskettelusta ja seksuaalista häirinnästä. Greve vapautettiin esimiestehtävistä 26. maaliskuuta 2018, mutta hän jatkoi johtajana kautensa loppuun 31:nteen heinäkuuta 2018 asti. Greven 10-vuotisen kauden kunniaksi suunniteltu jäähyväisgaala ”Kiitoksin, Kenneth” sai uuden nimen ”Tanssin tähden”, eikä Greveä eikä hänen koreografioitaan esitetty gaalassa.

Madeleine Onnen kausi 2018– 
Ruotsalainen Madeleine Onne aloitti Greven seuraajana Kansallisbaletin johtajana elokuussa 2018. Vuonna 2020 Kansallisbaletti joutui perumaan kevään esitykset koronaviruspandemian takia.

Merkittäviä entisiä tanssijoita 

Aku Ahjolinna
Jukka Aromaa
Kirsi Aromaa
Margaretha von Bahr
Jaakko Eerola
Sorella Englund
George Gé
Liisi Hallas
Ulrika Hallberg
Karl Hedman
Eva Hemming
Laila Jokimo
Kari Karnakoski
Timo Kokkonen
Irja Koskinen
Doris Laine
Arja Nieminen
Lucia Nifontova
Mikko Nissinen
Uno Onkinen
Mary Paischeff

Maj-Lis Rajala
Jarmo Rastas
Marianna Rumjantseva
Tero Saarinen
Sami Saikkonen
Alf Salin
Iris Salin
Klaus Salin
Alexander Saxelin
Seija Silfverberg
Seija Simonen
Marita Ståhlberg
Elsa Sylvestersson
Airi Säilä
Minna Tervamäki
Matti Tikkanen
Telma Tuulos
Jorma Uotinen
Anu Viheriäranta
Susanna Vironmäki
Virve Olsson

Suomen Kansallisoopperan ja -baletin balettioppilaitos 

Balettioppilaitos sai alkunsa yksityisenä oppilaitoksena. Se siirtyi Kansallisoopperan yhteyteen 1942, ja 1958 siitä tuli ammattiin johtava oppilaitos.

Katso myös
 Suomen Kansallisooppera ja -baletti

Lähteet

Kirjallisuutta
 Almi, Heidi – Pitkänen, Minna (toim.): Suomen Kansallisbaletti 75 vuotta. 75 years of Finnish National Ballet. Suomen Kansallisooppera 1997
 
 Vienola-Lindfors Irma – Hällström, Raoul af: Suomen Kansallisbaletti 1922–1972. Musiikki Fazer 1981. ISBN 951-757-096-1

Aiheesta muualla 

 Kansallisbaletin virallinen sivusto.
 

Balettiseurueet
Suomalaiset tanssiryhmät